CONVENIO COLECTIVO DA EMPRESA CORVUS BELLI
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 23/03/2018)

Visto o Acordo da Comisión Negociadora polo que se aproba o texto do convenio colectivo da empresa CORVUS BELLI, subscrito en representación da parte económica, por unha representación da empresa, e da parte social polo comité de empresa, en data 15 de febreiro do 2018. Primeiro.— Dito Acordo foi presentado na Xefatura Territorial de Vigo en data 19 de febreiro do 2018. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 12/03/2018.—O Xefe Territorial, Ignacio Rial Santomé. A Empresa, Corvus Belli S. L. xunto aos representantes legais dos traballadores e traballadoras con lexitimidade suficiente deciden subscribir un convenio ao amparo do sinalado no artigo 82 e seguintes do texto refundido do Estatuto dos Traballadores As disposicións contidas neste Convenio serán de aplicación á totalidade do persoal que preste os seu servizos nos centros de traballo de Corvus Belli con domicilio na provincia de Pontevedra, con independencia de onde realicen a actividade produtiva, organizativa, intelectual ou artística. O ámbito de aplicación funcional de Corvus Belli será a xeración de contidos multimedia, así como trasfondos, regras e personaxes de xogos; o deseño artístico, produción e comercialización de produtos e a realización de eventos destinados ao lecer e entretemento que favorezan a fidelización do seu cliente.4.1.—O presente Convenio entrará en vigor desde o 1 de xaneiro de 2018. E terá unha vixencia de dous anos, expirando a 31 de decembro de 2019.4.2.—Unha vez finalice a súa vixencia, e ata que non se consiga acordo expreso, considerarase prorrogado.5.1.—A denuncia deste Convenio, efectuada por calquera das partes lexitimadas, realizarase por escrito un mes antes do seu vencemento.5.2.—Ambas partes comprométense a iniciar a negociación dun novo convenio a partires da súa denuncia que será un mes antes da finalización da vixencia do contrato.5.3.—De non mediar denuncia o convenio verase prorrogado tacitamente por anos naturais, nos seus propios termos.6.1.—Establécese a Comisión Paritaria con fins de interpretación e vixilancia en cumprimento das cláusulas do presente Convenio.6.2.—Esta Comisión estará integrada polos membros designados polas partes asinantes deste Convenio, nun número de 1 por cada unha delas.6.3.—Na reunión de constitución establecerase a regulación e o seu funcionamento.6.4.—As reunións da Comisión celebraranse sempre que unha das partes, por escrito e cunha orde do día predeterminada, así o solicite. E terán lugar dentro dos 10 días seguintes á convocatoria solicitada.6.5.—Os acordos da Comisión deberán alcanzarse por maioría. No caso de non chegar a acordo buscarase unha solución extraxucicial, polo que ambas partes se adhiren nesta materia ao Acordo Interporfesional Galego sobre Procedementos Extraxudiciais de Solución de Conflitos de Traballo (AGA). En todo caso, levantarase acta da reunión. Expresamente as partes asinantes manifestan que calquera procedemento de descolgue das condicións de traballo recollidas no presente convenio, cuxo periodo de consultas establecido no artigo 82.3 do ET dese lugar a discrepancias entre as partes negociadoras, procederase conforme ao previsto no sistema de arbitraxe AGA. No previsto no presente convenio, estarase ao disposto na lexislación e normativa xeral vixente en cada momento e aplicable ao caso concreto. A xornada laboral ordinaria será de 1.736 horas efectivas para todos os anos de vixencia do presente convenio. Estas horas entenderanse en cómputo anual de traballo atendendo ao disposto nos puntos seguintes.10.1.—A xornada laboral será de 40 horas semanais, preferentemente, de luns a venres. O tempo de descanso, 15 minutos, contará como tempo efectivo de traballo. Tamén se considerará como tempo efectivo de traballo aquel destinado, polo persoal de produción, ao cambio de vestiario ao inicio e finalización da xornada laboral. Na área de produción, motivado por necesidades del cambio rotativo de sección, establécese a hora del descanso segundo a seguinte directriz: 10.2.—O persoal que traballe a xornada partida poderá gozar os 15 minutos de descanso da mañá durante o tempo establecido para a comida. O horario de comida terá unha duración mínima de 30 minutos e máxima de 1 hora e media.10.3.—O persoal que se rexe por un sistema de traballo a quendas poderá ser asignado a un dos seguintes horarios: 10.4.—Establécese unha flexibilidade nos horarios de carácter semanal e diario. Non será de aplicación dita flexibilidade ao persoal que se rexe por sistemas de quendas que deben comezar e terminar necesariamente a unha hora determinada. Semanal: atendendo ás 40 horas semanais, preferentemente de luns a venres, o traballador ou traballadora poderá realizar unha distribución irregular das 5 xornadas. Non se poderán superar as 10 horas de traballo nunha xornada. Diaria: establécese unha flexibilidade horaria na hora de entrada de 4 horas, entre as 7:00 e as 11:00 da mañá. O horario de saída axustarase en función do criterio anterior de flexibilidade. En ambos os supostos, dita flexibilidade estará supeditada a que non afecte ao desenvolvemento das responsabilidades.11.1.—As partes asinantes consideran positivos os efectos que poden derivarse dunha política social solidaria conducente á redución ao mínimo das horas extraordinarias en Corvus Belli S. L. Así mesmo, contémplase que as horas extraordinarias deben ser entendidas como unha solución excepcional a situacións puntuais da actividade produtiva.11.2.—Enténdese por horas extraordinarias as que excedan da xornada semanal pactada; o seu abono e realización efectuaranse dentro dos límites que establece o artigo 35 do Estatuto dos Traballadores.11.3.—A realización de horas extraordinarias, para todo o persoal atenderá ás seguintes particularidades: 12.1.—Para os anos 2018 e 2019 establécese os días festivos que con carácter nacional e local fixe o calendario publicado no Boletín oficial do estado, no diario oficial de Galicia e no Boletín oficial da provincia de Pontevedra. Devanditos días serán marcados pola empresa no seu calendario laboral a publicar antes de final de ano.12.2.—Independentemente do anterior, tamén se fixarán 6 días festivos a utilizar conxuntamente por parte de toda a empresa. Estes días serán pactados cos representantes legais dos traballadores e traballadoras e establecidos no calendario laboral anual para o goce de pontes e/ou traslado dalgún festivo coincidente con sábado ou domingo a venres ou luns, respectivamente. No suposto de que un ano non se cubran a totalidade dos días, segundo os criterios anteriormente establecidos, a empresa proporá outro/s día/s alternativo/s.12.3.—Durante a vixencia deste convenio no suposto de coincidir o 24 e o 31 de decembro entre luns e venres serán compensados como excesos de horas de cómputo da xornada anual. Axustaranse a razón de catro horas por cada un deses días nos calendarios e xornadas anuais. No caso en que os referidos días coincidan con sábado, domingo ou días fixados pola empresa con carácter vacacional as horas correspondentes serán trasladadas a outros dous días, é dicir, catro horas cada día, a establecer pola empresa no calendario laboral.13.1.—O persoal da empresa gozará de 22 días laborables de vacacións ou, no seu caso, a parte proporcional ao tempo efectivamente traballado en Corvus Belli.13.2.—A empresa resérvase fixar en calendario laboral anual 7 dos 22 días laborables de vacacións, previo acordo cos representantes legais dos traballadores e traballadoras.13.3.—Os días de vacacións restantes, a elección do traballador ou traballadora, deberán gozarse durante o ano natural. Como excepción e sempre que as necesidades dos departamentos ou derivadas da carga de traballo o xustifiquen, poderán gozarse ata o último día do mes de febreiro do ano seguinte. En calquera dos casos, non poderán compensarse en metálico, en todo nin en parte.13.4.—A empresa poderá excluír como período vacacional aquel que coincida coa maior actividade produtiva estacional da empresa previo acordo cos representantes legais dos traballadores e traballadoras.13.5.—O plan anual de vacacións establecido pola empresa fixarase no calendario laboral e será comunicado ao persoal antes do 31 de decembro. Cada traballador ou traballadora deberá solicitar as vacacións que desexa gozar antes do 31 de xaneiro, este incluído como último día; e a empresa deberá confirmar estas datas como máis tardar o 15 de febreiro do ano en curso.13.6.—A situación de incapacidade temporal durante as vacacións rexerase polo establecido no artigo 38.3 do Estatuto dos Traballadores. Polo tanto, en caso de coincidencia da incapacidade temporal co período de vacacións, a persoa poderá gozar das mesmas en período distinto nos termos fixados no citado artigo do estatuto.14.1.—O traballador ou traballadora, previo aviso e xustificación, terá dereito a permisos con dereito a remuneración durante o tempo e os supostos seguintes: a. Quince días naturais en caso de matrimonio, parella de feito ou inicio dunha convivencia estable acreditable. Podendo iniciar devandito período o día previo á data que teña lugar o acontecemento. Non caberá gozar de novo permiso por matrimonio, parella de feito ou inicio de convivencia estable cando os membros que forman a parella sexan os mesmos. b. Catro días laborais en caso de nacemento de fillo, adopción ou acollemento. c. Cinco días laborais consecutivos no suposto de falecemento de cónxuxe e familiares de primeiro grao de consanguinidade. c1) Catro días laborais consecutivos no suposto de falecemento de familiares de segundo grao de consanguinidade. c2) Dous días naturais no suposto de falecemento de familiares de primeiro e segundo grao de afinidade. Cando con tal motivo a persoa precise facer un desprazamento de máis de 150 quilómetros o permiso será de 4 días naturais. c3) Un día natural no suposto de falecemento de familiares de terceiro e cuarto grao de consanguinidade. e. Catro días laborais en caso de accidente ou enfermidade grave, hospitalización ou intervención cirúrxica, sen hospitalización, que precise repouso domiciliario, de cónxuxe, e familiares de primeiro grao de consanguinidade, circunstancias que deberán ser probadamente xustificadas. e1) Dous días laborais en caso de accidente ou enfermidade grave, hospitalización ou intervención cirúrxica, sen hospitalización, que precise repouso domiciliario de familiares de segundo grao de consanguinidade, circunstancias que deberán ser probadamente xustificadas. e2) Dous días naturais en caso de accidente ou enfermidade grave, hospitalización ou intervención cirúrxica, sen hospitalización, que precise repouso domiciliario de familiares de primeiro e segundo grao de afinidade, circunstancias que deberán ser probadamente xustificadas. Para os supostos e1 e e2, concederanse 2 días naturais máis de permiso cando se requira desprazamento maior a 150 quilómetros. f. Un día natural no suposto de traslado de domicilio. g. O tempo necesario nos casos de asistencia a consulta médica de especialistas da Seguridade Social, cando coincidindo o horario de consulta co de traballo se prescriba dita consulta polo facultativo de medicina xeral, debendo presentar a traballadora ou traballador o volante xustificativo da referida prescrición médica. Nos demais casos de consulta médica – incluíndo a fillas e/ou fillos menores de 18 anos, pais que convivan coa traballadora ou traballador e cónxuxe para as consultas do embarazo–ata o límite de 24 horas ao ano. h. Polo tempo indispensable para o cumprimento dun deber inescusable de carácter público e persoal. Cando conste nunha norma legal ou convencional nun período determinado, estarase ao que esta dispoña en canto a duración da ausencia e a súa compensación económica. i. Polo tempo indispensable para acudir a exames, cando se estea cursando formación académica de carácter oficial, sempre que sexa solicitado por escrito, cando menos cunha semana de antelación e se xustifique a asistencia debidamente. j. Polo tempo indispensable para realizar o exame de carné de conducir. Cun máximo de tres convocatorias. k) Todo o persoal disporá dun día de permiso individual retribuído ou as 8 horas correspondentes fraccionadas, na/s data/s que se desexe e sempre que as necesidades produtivas ou de servizo o permitan. Nos casos de solicitude de día completo, este deberá efectuarse cunha semana de antelación e a aprobación do mesmo estará supeditada as normas internas de coincidencia entre traballadores do mesmo departamento. En todo o que respecta a dereitos ou situacións referidas nos apartados anteriores, na que a condición de muller/home e cónxuxe sexa a causa, entenderase que a condición de parella con convivencia xustificada por certificado de empadroamento dará lugar aos mesmos dereitos e situacións.15.1.—O traballador ou traballadora que conte cun ano de antigüidade na empresa, previo aviso e posterior xustificación, terá dereito a licenza sen soldo, con reserva de posto, por un máximo de 22 días laborables/ano polos motivos que se sinalan a continuación: a. Para a realización de trámites vinculados con adopcións internacionais. b. Por hospitalización ou enfermidade grave del cónxuxe, parella de feito, fillo ou filla ou de parentes ata o segundo grao de consanguinidade ou afinidade. A empresa poderá denegar a concesión da licenza en caso de que afectara gravemente ao proceso produtivo ou á actividade da empresa.16.1.—Excedencia por coidado de fillos, fillas e familiares. O traballador o traballador terá dereito a un período de excedencia non superior a dous anos para atender ao coidado de cada novo/a fillo/a, tanto cando o sexa por natureza, como por adopción, ou nos supostos de acollemento, tanto permanente como pre adoptivo, a contar desde a data de nacemento ou, no seu caso, da resolución xudicial ou administrativa. Tamén terán dereito a un período de excedencia non superior a dous anos para atender ao coidado dun familiar, até o segundo grao de consanguinidade ou afinidade, que por razóns de idade, accidente ou enfermidade non poida valerse por se mesmo/a e non desempeñe actividade retribuída. Se dous ou máis traballadores xerasen este dereito polo mesmo suxeito causante, a empresa poderá limitar o seu exercicio simultáneo por razóns xustificadas de funcionamento da mesma. Se durante o período de excedencia xurde un novo suxeito causante dese dereito e o traballador ou traballadora solicita unha nova excedencia darase por finalizada a que, no seu caso, viñese gozando. O período en que o traballador ou traballadora permaneza en situación de excedencia conforme ao establecido neste artigo será computable a efectos de antigüidade segundo os criterios establecidos no seguinte parágrafo. A persoa terá dereito á reserva do seu posto de traballo durante o primeiro ano. En Corvus Belli a antigüidade –quedando definida para todos aqueles contidos recollidos neste convenio no que se faga referencia a este concepto- é un dereito que empeza a desenvolver o traballador ou traballadora desde o primeiro día que presta servizos na empresa, incluso se tivera enlazado varios contratos diferentes, convertido un contrato a outra modalidade ou cando exista interrupción entre contratos, establecéndose, neste último suposto, un tempo máximo de 1 ano a partir do cal perdería o dereito á antigüidade.16.2.—Excedencia voluntaria. O traballador ou traballadora cunha antigüidade na empresa de, polo menos, un ano terá dereito a que se lle recoñeza a posibilidade de situarse en excedencia voluntaria por un prazo non menor a tres meses e non maior de cinco anos. Este dereito só poderá ser exercitado outra vez pola mesma persoa se transcorreron catro anos desde o final da anterior excedencia. A solicitude de excedencia será formulada por escrito e presentada á empresa con tres meses de antelación como mínimo á data en que se solicite comezala. A concesión da excedencia por parte da empresa efectuarase tamén en comunicación escrita. A incorporación ao posto de traballo deberá ser notificada por escrito cun mes de antelación como mínimo á data de finalización do goce da excedencia polo traballador ou traballadora. A empresa responderá á solicitude de readmisión. A persoa terá dereito a que se lle reserve o seu posto de traballo sempre que non transcorrerán máis de 6 meses desde o inicio excedencia. A partir dese momento, será nas mesmas condicións e no mesmo posto de traballo sempre que sexa posible.16.3.—Será requisito imprescindible para o dereito de período de excedencia, non realizar durante dito período labores retribuídas en compañías do sector. O incumprimento deste punto suporá a supresión dos beneficios que se establecen neste artigo.17.1.—A redución de xornada contemplada neste artigo constitúe un dereito individual dos traballadores, homes ou mulleres. Non obstante, se dous ou máis traballadores da empresa xerasen este dereito polo mesmo suxeito causante, a empresa poderá limitar o seu exercicio simultáneo por razóns xustificadas de funcionamento da empresa. a. Por razón de estudos. O traballador ou traballadora poderá solicitar a redución de ata o 50% da súa xornada laboral, cunha diminución equivalente do seu salario, cando cursen con regularidade estudios para a obtención dun título oficial de formación regrada ou preparación de oposicións, debendo solicitalo con 30 días de antelación e renovalo una vez finalizado o período solicitado. b. Por coidado de menor afectado por cancro ou por enfermidade grave que requira ingreso hospitalario de longa duración, así como tratamento continuado da enfermidade e necesidade de coidado directo, continuo e permanente, acreditado polo informe do Servizo de Saúde da Comunidade Autónoma. c. Por tratamento oncolóxico. O traballador ou traballadora que acredite estar en tratamento oncolóxico, para os períodos en que o seu tratamento permita a súa reincorporación ao traballo, poderán solicitar unha redución de xornada de traballo diaria, coa diminución proporcional do salario, entre polo menos un octavo e un máximo da metade da duración daquela. Así mesmo, para facilitar a súa progresiva incorporación á xornada de traballo a tempo completo unha vez finalizado o tratamento, poderán solicitar unha nova redución de iguais características durante un período adicional máximo de 6 meses.17.2.—En relación aos demais supostos que poidan ser demandados se atenderá ao regulado na norma vixente no momento da solicitude.18.1.—O sistema de clasificación profesional organízase por medio de Grupos Profesionais, Niveis Profesionais e Ocupacións.18.2.—Aos efectos do establecido no apartado anterior, entenderase por: a) Grupo Profesional: a unidade de clasificación que agrupa ás traballadoras e traballadores en función de aptitudes profesionais e cometidos que lle son propios, realizando traballos correspondentes aos niveis profesionais que se indican no artigo 19. b) Nivel Profesional: dentro de cada grupo profesional atópanse distintos niveis profesionais. Definíronse 8 niveis e para iso seguíronse criterios que toman como referencia os seguintes factores: c) Ocupación: conxunto de funcións ou tarefas dun determinado grupo profesional e nivel profesional. O criterio para a adscrición da traballadora ou traballador a unha ocupación concreta virá determinado polas funcións desempeñadas con carácter prevalente.18.3.—O contido básico da prestación laboral pactada virá determinado pola adscrición da traballadora ou traballador a un determinado Grupo Profesional, Nivel Profesional e Ocupación.19.1.—En atención aos factores mencionados no artigo anterior, toda traballadora ou traballador será clasificado nalgún dos Niveis Profesionais seguintes: A) Nivel Profesional I. As novas incorporacións na área de produción encadraranse neste nivel. Está orientado á consecución e adquisición dos coñecementos, as destrezas e as actitudes necesarias para o desempeño do posto de traballo nunha ou varias das seccións da área de produción de Corvus Belli e que requiren de cualificación por parte da propia empresa dadas as súas características operacionais específicas. Non é necesario posuír unha formación específica, aínda que a empresa pode reservarse a decisión de solicitar experiencia previa nalgunha actividade relacionada coa sección obxecto de contratación. Valorarase estar en posesión do título de Ensinanza Secundaria Obrigatoria (ESO) ou equivalentes. Este persoal executa tarefas baixo as directrices e o asesoramento formativo dun responsable directo. B) Nivel Profesional II: A este nivel accederá o persoal de produción unha vez finalizado o período de capacitación que a empresa establece para cada sección, tal e como se indica no artigo 33 do presente convenio, e supera a avaliación do desempeño establecida pola empresa. Poderían chegar a asumir labores de supervisión dun grupo pequeno (igual ou menor de 8) de persoal da quenda de tarde con carácter esporádico e baixo directrices marcadas por responsable superior. Para o acceso a este nivel é necesario contar coas competencias técnicas necesarias para o desempeño das responsabilidades propias das seccións de produción ás que a persoa traballadora sexa asignada. Valorarase estar en posesión do título de Ensinanza Secundaria Obrigatoria (ESO) ou equivalentes. Este persoal realiza tarefas que están claramente establecidas, con instrucións específicas e cunha supervisión constante do seu grao de desempeño. C) Nivel Profesional III. Clasifícase neste nivel aquel persoal de produción que amosa un bo nivel de calidade e actitude no desenvolvemento das tarefas dunha ou varias seccións de produción, funcionando autonomamente en tarefas repetitivas, pero precisando supervisión en tarefas máis complexas ou situacións novas. Poderían chegar a asumir labores de supervisión dun grupo pequeno (igual ou menor de 8) de persoal da quenda de tarde con carácter esporádico e baixo directrices marcadas por responsable superior ademais de executar as tarefas propias do seu posto. Para a pertenza a este nivel requiriráselle os coñecementos profesionais, aptitudes prácticas e actitudes definidas pola propia empresa e como mínimo o título de Ensinanza Secundaria Obrigatoria (ESO) ou equivalentes. D) Nivel Profesional IV. Clasifícase neste nivel aquel persoal que realiza actividades e tarefas de apoio específicas do seu posto e baixo supervisión no grupo de apoio a negocio e de desenvolvemento. O seu nivel de autonomía e responsabilidade é limitado. Igualmente clasificarase neste nivel aquel persoal ao que se lle asigna a supervisión dun equipo de persoas de varias seccións de produción. Para a pertenza a este nivel valorarase estar en posesión do título de Ensinanza Secundaria Obrigatoria (ESO), Ciclo Formativo de Grado Medio, un certificado de profesionalidade de nivel 2 ou coñecementos equivalentes equiparados pola empresa. E) Nivel Profesional V. Clasifícase neste nivel aquel persoal que realiza tarefas especializadas propias da súa ocupación dentro dos grupos de apoio a negocio ou de desenvolvemento. Conta con criterio propio na execución das tarefas, aínda que dispoñendo dun mando próximo ou referente técnico ao que recorrer. Para a pertenza a este nivel se lle requirirá como mínimo un Ciclo Formativo de Grao Superior ou un certificado de profesionalidade de nivel 3 ou coñecementos equivalentes equiparados pola empresa. Eventualmente, poderán ser estudios universitarios para os postos definidos como <<Técnicos/as en iniciación>>, tal e como se define no Anexo II. F) Nivel Profesional VI. Clasifícase neste nivel aquel persoal que realiza funcións técnicas complexas e/ou con alto contido intelectual e/ou de interrelación inter e intradepartamental. Tamén queda adscrito/a a este nivel quen é responsable de supervisar a calidade dos procesos e xestionar a un conxunto de colaboradores de dous ou máis seccións de produción. Amosa autonomía, baixo uns obxectivos globais establecidos por responsable directo a quen dará conta do seu labor, e capacidade para dar resposta a dificultades que poidan xurdir na práctica diaria. Para a pertenza a este nivel requiriráselle titulación de grao, titulación universitaria superior ou media ou coñecementos equivalentes equiparados pola empresa e adquiridos no desempeño da súa profesión. Poderá ser demandada formación especializada no posto. G) Nivel Profesional VII. Clasifícase neste nivel aquel persoal con responsabilidade directa na definición de obxectivos e xestión de procesos e/ou persoas nunha área funcional ou departamento da organización. Toman decisións ou participan na súa elaboración. Tamén se inclúen neste nivel aqueles postos cuxo valor profesional, tanto dentro da empresa como no mercado de referencia, teñen un moi elevado nivel de impacto sobre a competitividade da organización e nos resultados económicos. Desempeñan funcións complexas cun alto grao de autonomía e cualificación. Para a pertenza a este nivel requiriráselle titulación de grao, titulación universitaria superior ou media ou coñecementos equivalentes equiparados pola empresa e adquiridos no desempeño da súa profesión. Poderán ser demandados coñecementos de posgrao. H) Nivel Profesional VIII. Clasifícase neste nivel aquel persoal con responsabilidade de dirección da empresa, coordinando a definición das grandes liñas estratéxicas e marcando os obxectivos xerais para obter os resultados previstos. Desempeña as súas funcións co máximo grao de autonomía, dando resposta a problemas e situacións moi complexas e variadas. Para a pertenza a este nivel requiriráselle titulación de grao, titulación universitaria superior ou media ou coñecementos equivalentes equiparados pola empresa e adquiridos no desempeño da súa profesión. Poderá ser demandados coñecementos de posgrao.20.1.—O catálogo de ocupacións que figuran neste convenio no Anexo I incorpora as ocupacións existentes en cada Grupo Profesional e Nivel Profesional, incluíndo unha descrición da actividade laboral (Anexo II) que pode ser realizada por unha traballadora ou traballador no ámbito do Nivel Profesional ao que está adscrita a ocupación.20.2.—O presente catálogo pode ser obxecto de modificación pola creación de novas ocupacións que non teñan relación coas existentes e que veñan derivadas do xurdimento de necesidades funcionais no seo da actividade da organización. A creación de novas ocupacións será competencia exclusiva do Nuno Queipo de Llano Prieto Moreno e/ou Responsable de Persoas. A mobilidade funcional consiste na encomenda á traballadora ou traballador, con carácter temporal, dunha ocupación distinta á que está adscrito.22.1.—A empresa poderá asignar a traballadores a realización de funcións doutra ocupación do seu mesmo Nivel profesional. A non ser que as novas funcións esixan legalmente para o seu exercicio estar en posesión dunha determinada titulación académica ou profesional distinta daquela que se tivo en conta no momento da contratación para o encadramento profesional do traballador ou traballadora.22.2.—A mobilidade funcional para a realización de funcións non correspondentes ao mesmo Nivel profesional só será posible se existen razóns técnicas ou organizativas que a xustificasen e polo tempo imprescindible para a súa atención. a) No caso de encomenda de funcións inferiores–mobilidade funcional descendente- esta deberá estar xustificada por necesidades perentorias ou imprevisibles da actividade económica; sen menoscabo da dignidade da persoa e sen diminución algunha dos seus dereitos económicos e profesionais. b) No caso de mobilidade funcional ascendente, a persoa terá dereito, desde o primeiro día, a percibir o salario correspondente á ocupación de destino. De realizarse funcións superiores de maneira continuada por un período maior a seis meses nun ano ou a oito meses durante dous anos, a persoa concreta consolidará o ascenso. Ditos períodos serán ampliables cando a xornada non sexa completa, establecéndose a porcentaxe correspondente. c) O previsto no apartado b) no referente á consolidación non será de aplicación aos supostos de mobilidade funcional que se ocasionen como consecuencia da cobertura de ausencias temporais derivadas de procesos de incapacidade temporal ou excedencia con reserva de posto.23.1.—Os procesos de mobilidade funcional levaranse a cabo sen menoscabo dos dereitos laborais, a formación e a promoción profesional da persoa afectada.23.2.—A empresa deberá facilitar á persoa afectada por calquera proceso de mobilidade funcional, con carácter previo á efectividade do cambio, a información e formación necesaria en materia de prevención de riscos laborais relacionados coas novas funcións da súa nova ocupación.23.3.-Ambas partes conveñen en que a mobilidade funcional constitúe un instrumento de racionalización e eficiencia organizativa, non podendo ser invocada como causa de despido obxectivo das previstas nos apartados a), b) e c), do artigo 52 do ET.24.1.—A estrutura salarial de Corvus Belli confórmase en base aos seguintes conceptos: 1. Retribucións salariais: 2. Percepcións extrasalariais: 25.1.—Salario base. O salario base é a retribución salarial básica mensual e anual asignada a cada traballador ou traballadora pola realización dunha xornada ordinaria de traballo e que corresponde aos importes brutos previstos para cada un dos grupos profesionais e niveis profesionais, tal e como se detalla na táboa salarial anexa (Anexo III). 25.2.—Complemento de posto.1. Complemento de mantemento: abonarase a persoal que realiza traballos de mantemento de carácter semanal que implican a realización das tarefas fora da xornada habitual de traballo da empresa (7:00 a 22 horas). 2. Complemento supervisor/a tarde: abonarase ao persoal de produción de Nivel II e Nivel III ao que a empresa, ademais de realizar as tarefas propias do seu nivel e ocupación, lle designe labores de supervisión dun equipo de persoas da quenda de tarde cunha frecuencia non superior a dúas semanas ao mes.3. Complemento nivel superior: abonarase a aquel persoal que realice funcións dunha ocupación de nivel superior cunha dedicación inferior á xornada ordinaria semanal. De ser a xornada completa, deberá ter un carácter temporal. A contía do complemento establecerase tendo en conta dous factores: a diferencia salarial entre o posto que está a exercer e o do nivel superior e as horas mensuais dedicadas.4. Complemento coordinación proxecto: aplicarase a aquel persoal de Nivel profesional VI ao que se lle asigne a organización e seguimento dun proxecto, a coordinación do equipo e a interrelación cos clientes internos e/ou externos implicados no seu desenvolvemento. A súa percepción estará condicionada a que a empresa determine que o proxecto, polo seu nivel de complexidade e relación coa actividade da empresa, é obxecto dese complemento. Á contía fixada por horas para este complemento, recollida no Anexo III deste convenio, establéceselle un mínimo. Aínda que se realicen menos horas, o traballador ou traballadora percibirá a metade da contía mensual do complemento. Os complementos de posto, recollidos no Anexo III, non terán carácter consolidable por ser de índole funcional. Deixarán de percibirse no suposto da finalización da prestación de servizos que dan lugar á súa percepción ou de pasar a ser asumidas no marco dunha nova ocupación non definida na clasificación ocupacional da empresa con data de aprobación deste convenio.25.3.—Complemento persoal.1. O traballador ou traballadora que por contrato individual tivera pactado un salario superior a aquel que se establece nas táboas salariais do presente convenio para o seu grupo/nivel profesional/ocupación percibirá a diferenza baixo o concepto de complemento persoal.2. Dito complemento incrementarase nos anos sucesivos, no mesmo porcentaxe anual que se pacte para o incremento salarial de cada ano.26.1.—Complemento por desprazamento. Establécese un complemento de desprazamento (Anexo III) cuxa cantidade está establecida pola distancia entre a sede de Corvus Belli e o lugar de residencia da traballadora ou traballador, segundo os seguintes criterios.27.1.—O persoal terá dereito a percibir 2 pagas extraordinarias ao ano. A contía contemplará o salario base e, no caso de que o traballador ou traballadora o perciba, o complemento posto e/ou complemento persoa.27.2.—O traballador ou traballadora poderá escoller se ditas pagas se aboarán prorrateadas na nómina mensual ou en 14 pagas, sendo as datas de abono o 15 de xullo e o 15 de decembro. Dita elección deberá ser solicitada ao inicio da súa relación contractual e, en caso de cambios, antes do inicio de cada semestre.27.3.—O persoal que ingrese ou cese na empresa durante o transcurso do ano percibirá estas gratificacións en proporción ao tempo de traballo. O pago do salario debe facerse mediante transferencia antes dos cinco primeiros días hábiles bancarios do mes seguinte.29.1. Cando por necesidade da empresa un traballador ou traballadora teña que efectuar viaxes ou desprazamentos que lle inclúan comidas ou pernoitas fóra do seu lugar habitual de residencia, os gastos correrán a cargo da empresa.29.2. O valor das horas, cando se trate de desprazamentos con pernoita, seguirá os seguintes criterios: 29.3.—O valor do quilometraxe establécese en 0,22 euros brutos por quilómetro durante a vixencia do presente convenio.30.1.—A comisión paritaria reunirase, unha vez coñecido o dato do IPC do ano anterior, e antes do 31 de xaneiro de cada ano, para proceder á revisión da táboa salarial correspondente a cada ano de vixencia do convenio.30.2.—Para o ano 2019, establecerase un incremento salarial en función del IPC previsto.30.3.—Os complementos de posto e persoal incrementaranse nos anos sucesivos no mesmo porcentaxe anual que se pacte para o incremento salarial de cada ano.31.1.—As partes asinantes conveñen que a política de contratación de persoal da empresa rexerase, durante a vixencia do presente convenio, polas leis laborais en vigor e polos seguintes principios: 1. Fomento da contratación indefinida e uso de contratos de carácter temporal cando existan necesidades puntuais ou conxunturais.2. Cobertura de necesidades de persoal especializado para o desenvolvemento de proxectos a través do contrato por obra ou servizo.3. Apoio á capacitación práctica de persoas tituladas e estímulo do emprego xuvenil mediante o uso de contratos en prácticas.32.1.—Como criterio xeral, todas as vacantes publicadas externamente deberán ser publicadas previamente dentro da empresa.32.2.—O persoal que opte aos postos vacantes deberán: a. Cumprir os requisitos e perfil esixidos para o posto. b. Ter un mínimo de 2 anos de antigüidade no posto, coas seguintes consideracións: c. Unha vez que se seleccione a unha traballadora ou traballador para asumir a vacante dun posto de nivel superior, este iniciará un período de adaptación que en función das características do posto será máximo de 2 meses en ocupacións de Nivel II e III; de 3 meses en ocupacións de Nivel IV e V; de 4 meses en ocupacións de Nivel VI e de 6 meses en ocupacións de Nivel VII e VIII. d. Durante o período de adaptación a traballadora ou traballador recibirá asesoramento (mentoring) e/ou formación cando as características específicas do posto así o requiran para un eficaz desempeño das novas responsabilidades. e. Ao cumprir o período de adaptación a traballadora ou traballador será avaliado. Se a súa avaliación é favorable, consolidará a súa permanencia na ocupación. Se a avaliación é desfavorable, o traballador ou traballadora será recolocada no posto de orixe se ben poderá participar en seguintes procesos de cobertura de vacantes promovidos pola organización.33.1.—Os cambios de nivel realizaranse atendendo ás necesidades da empresa e tendo en conta as aptitudes do traballador ou traballadora avaladas pola súa formación, coñecemento do posto de traballo e/ou experiencia.33.2.—O sistema de promoción para o grupo profesional de produción (Niveis I, II, III, IV) defínese baixo as seguintes fórmulas de ascenso. a. En Corvus Belli establécese un período de permanencia de entre 6 meses e 1 ano no Nivel I. A complexidade de aprendizaxe das tarefas inherentes ás seccións ás que se asigne o persoal de novo ingreso, así como as súas capacidades persoais marcarán o tempo final que o traballador ou traballadora permaneza como operario/a en formación. b. A evolución profesional de Nivel II a Nivel III e del Nivel III al IV estará baseada nos seguintes criterios.33.3.—O sistema de promoción de técnicos/as en iniciación do Nivel V al Nivel VI é automático aos 2 anos. Podendo oscilar entre 1 ou 2 anos en función do informe de valoración.34.1.—O persoal de novo ingreso, calquera que sexa a modalidade contractual, poderá ser obxecto dun período de proba sempre que se pacte por escrito, cuxa duración máxima será: As contratacións baixo a modalidade de contrato en prácticas terán un período de proba mínimo de 2 meses.34.2.—Durante o período de proba a resolución do contrato poderá producirse a instancia de calquera das partes sen necesidade de alegar causa xustificada nin respectar prazos de preaviso, e en ningún caso dará dereito ao traballador ou traballadora a recibir indemnización compensatoria algunha.34.3.—Transcorrido o período de proba sen que se tivera producido a desestimación, o contrato producirá plenos efectos, computándose o tempo dos servizos prestados como antigüidade do traballador ou traballadora na empresa, para aquelas circunstancias nas que a antigüidade sexa un concepto de referencia dentro da organización.35.1.—O contrato en prácticas só se poderá concertar con quen estea en posesión do título universitario ou de Formación Profesional de grao medio ou superior ou títulos oficialmente recoñecidos como equivalentes, así como un certificado de profesionalidade que habilite para o exercicio profesional. O posto de traballo será adecuado á finalidade de facilitar a práctica profesional do traballador ou traballadora.35.2.—A duración non será inferior a 6 meses nin superior a 12.35.3.—A retribución mínima da persoa contratada baixo esta modalidade será do 70%, para o primeiro semestre, e do 85%, durante o segundo, do salario fixado en convenio para unha ocupación cuxo desempeño será igual ou semellante ao esixido para a súa titulación.36.1.—Nas materias que afecten á seguridade e saúde do persoal de Corvus Belli aplicarase as previsións establecidas na Lei 31/1995 de 8 de novembro de Prevención de Riscos Laborais, as súas disposicións de desenvolvemento ou complementarias e cantas normas legais conteñan prescricións relativas á adopción de medidas preventivas no ámbito laboral. As disposicións de carácter laboral contidas en dita Lei e nas súas normas regulamentarias, terán carácter de dereito necesario mínimo indispensable.36.2.—A empresa proporcionará formación en materia preventiva suficiente e adecuada ao posto de traballo, con carácter inicial, nas condicións establecidas no artigo 19 da lei de prevención de riscos laborais.37.1.—A empresa garantirá a todas as persoas por ela contratadas a vixilancia periódica do seu estado de saúde en función dos riscos inherentes ao seu traballo. Os recoñecementos periódicos levaranse a cabo nunha dotación asistencial debidamente homologada. Como tal dereito, o recoñecemento será voluntario salvo que, previo informe consensuado cos representantes legais dos traballadores e traballadoras, se considere que o recoñecemento é imprescindible para avaliar os efectos das condicións de traballo sobre a saúde ou se o estado de saúde dunha persoa concreta pode constituír un perigo para outras persoas relacionadas coa empresa.37.2.—Entenderase que os traballadores e traballadoras prestan o seu consentimento a realizar os recoñecementos médicos previstos na empresa salvo que expresamente, por escrito, manifesten a súa decisión de non someterse aos mesmos.38.1.—A empresa comprométese a dotar de roupa adecuada de traballo ao persoal de produción para o desenvolvemento da súa actividade profesional e como medida de protección polas propias características da actividade; así como os EPI´s necesarios para a realización do traballo de conformidade co disposto nos preceptos legais a todo o persoal.38.2.—A roupa de traballo e material de protección a entregar na área de produción estará en función dos labores relativos ao posto de traballo, seguíndose os seguintes criterios.38.3.—A empresa proporcionará 3 mudas de roupa ao persoal de produción. Polas características do material empregado, a limpeza da roupa de traballo será realizada con carácter semanal por parte da empresa. O persoal poderá solicitar a reposición do material de protección e da roupa de traballo cando sexa realmente necesario. O presente acordo sobre Código de conduta laboral ten por obxecto o mantemento dun ambiente laboral respectuoso coa normal convivencia, ordenación técnica e organización da empresa, así como a garantía e defensa dos dereitos de traballadores e da empresa.40.1.—Toda falta cometida por unha traballadora ou traballador clasificarase atendendo á súa importancia, transcendencia ou intención, en leve, grave ou moi grave.40.2.—As traballadoras e traballadores poderán ser sancionados pola dirección da empresa de acordo coa gradación das faltas que se establecen nos seguintes artigos. Os representantes legais dos traballadores e traballadoras serán informados de toda sanción por falta grave e moi grave que se impoña.41.1.—Consideraranse faltas leves as seguintes: 1. A impuntualidade non xustificada, na entrada ou na saída do traballo, de ata tres ocasións nun período dun mes. Será considerada como falta de puntualidade a entrada cun retraso superior a quince minutos. Terase en conta a franxa de flexibilidade horaria establecida en Corvus Belli para os postos non suxeitos a quendas.2. A ausencia inxustificada dun día ao traballo no período dun mes.3. Non notificar con carácter previo, ou no seu caso, dentro das 24 horas seguintes, a ausencia ao traballo, salvo que se probe a imposibilidade de podelo facer.4. O abandono do posto de traballo sen causa xustificada.5. As deterioracións leves na conservación ou no mantemento dos equipos e material de traballo dos que se fora responsable.6. A desatención ou falta de corrección no trato cos clientes ou provedores da empresa.7. Comportamentos ou actitudes de menosprezo á dignidade persoal e/ou profesional dos compañeiros/as, clientes e/ou provedores.8. Non comunicar á empresa as baixas por enfermidade, os cambios de domicilio da traballadora ou traballador cando, neste último caso, se deriven consecuencias que podan afectar ao normal desenvolvemento do seu traballo. Considerase defectuosa a comunicación realizada fóra do prazo legal, ou en todo caso, a que inxustificadamente exceda un prazo de dez días desde que puido ser feita.9. O incumprimento reiterado da norma de non uso del móbil en postos da área de produción nos que a eficacia no desenvolvemento das tarefas se vexa alterada polas perdas de atención que o uso deste dispositivo pode ocasionar. Por reiterado enténdese máis dunha ocasión ao longo dunha semana laboral.42.1.—Considéranse faltas graves as seguintes: 1. A reiteración ou reincidencia na falta leve (a excepción da de puntualidade) dentro dun trimestre e mediando sanción.2. A impuntualidade non xustificada na entrada ou na saída do traballo en máis de tres ocasións no período dun mes. Será considerada como falta de puntualidade a entrada cun retraso superior a quince minutos. Terase en conta a franxa de flexibilidade horaria establecida en Corvus Belli para os postos non suxeitos a quendas.3. A ausencia non xustificada ao traballo de dous días consecutivos ou de catro alternos durante o período dun mes.4. A suplantación ou permiso de ser suplantado, alterando os rexistros e controis de entrada ou saída ao traballo.5. Todas aquelas faltas que supoñan o incumprimento de prescricións, ordes ou mandatos dun superior en exercicio regular das súas funciones, que non comporten prexuízos ou riscos para as persoas ou cousas.6. A neglixencia ou imprudencia no traballo que afecte á boa marcha do mesmo, sempre que diso non se derive prexuízo grave para a empresa ou comportase risco de accidente para as persoas.7. Instalar software non autorizado, protexido por una licenza, ou incumprir as medidas de seguridade establecidas para a utilización dos recursos informáticos e de comunicación.8. A realización sen previo consentimento da empresa de traballos particulares durante a xornada de traballo, así como o emprego para usos propios ou alleos dos útiles, ferramentas, maquinaria ou vehículos da empresa, incluso fóra da xornada de traballo.9. As ofensas puntuais verbais ou físicas, así como as faltas de respecto á intimidade ou dignidade das persoas por razón de sexo, orientación ou identidade sexual, de nacemento, orixe racial ou étnico, relixión, convicción ou opinión, idade, discapacidade, enfermidade, lingua ou calquera outra condición ou circunstancia persoal ou social.10. Non usar ou usar de forma inadecuada os equipos de protección individual entregados e sinalados como de uso obrigatorio para o posto de traballo no plan de prevención.43.1.—Consideraranse faltas moi graves as seguintes: 1. A reincidencia en falta grave (a excepción da de puntualidade), aínda que sexa de distinta natureza, sempre que as faltas se cometan no período de dous meses e mediara sanción.2. A impuntualidade non xustificada na entrada ou na saída do traballo en máis de dez ocasións durante o período de seis meses, ou ben máis de vinte nun ano.3. A ausencia non xustificada ao traballo durante tres ou máis días consecutivos ou cinco alternos nun período de dous meses.4. O fraude, deslealdade ou abuso de confianza nas xestións encomendadas e o roubo, tanto aos seus compañeiros/as de traballo como á empresa ou a calquera outra persoa dentro das dependencias da empresa, ou durante o traballo en calquera outro lugar.5. A simulación de enfermidade ou accidente. Entenderase que existe infracción laboral, cando encontrándose o traballador ou traballadora de baixa realice traballos de calquera índole por conta propia ou allea. Tamén terá a consideración de falta moi grave toda manipulación efectuada para prolongar a baixa por accidente ou enfermidade.6. A realización de actividades que impliquen competencia desleal á empresa, a excepción daquelas coñecidas e aprobadas pola dirección da empresa.7. A diminución voluntaria e continuada no rendemento do traballo normal ou pactado.8. As agresións físicas a calquera persoa relacionada coa empresa durante a xornada laboral.9. Violación dos segredos de obrigada confidencialidade, o de correspondencia ou documentos reservados da empresa, debidamente advertida, revelándoo a persoas ou organizacións alleas á mesma, cando se puidera causar prexuízos graves á empresa.10. Acceder, sen estar persoalmente autorizado, aos elementos protexidos da rede, aos servidores protexidos ou aos ficheiros dos demais usuarios; consultar páxinas web con contidos ilegais ou sexuais; enviar mensa­xes ou imaxes de contido ilegal, ofensivo, vexatorio, discriminatorio ou de índole sexual desde correo ou teléfono de empresa.11. Acoso sexual, identificable pola situación en que se produce calquera comportamento, verbal, non verbal u físico non desexado de índole sexual, co propósito ou o efecto de atentar contra a dignidade dunha persoa, en particular cando se crea un contorno intimidatorio, hostil, degradante, humillante ou ofensivo. No suposto de acoso sexual, protexerase a continuidade no seu posto de traballo da persoa obxecto do mesmo. Se tal conduta ou comportamento se leva a cabo desde unha posición xerárquica suporá unha situación agravante daquela.12. Acoso moral (mobbing), entendendo por tal toda conduta abusiva ou de violencia psicolóxica que se realice de forma prolongada no tempo sobre unha persoa no ámbito laboral, manifestada a través de reiterados comportamentos, feitos, ordes ou palabras que teñan como finalidade desacreditar, desconsiderar ou illar a esa persoa, anular a súa capacidade, promoción profesional ou a súa permanencia no posto de traballo, producindo un dano progresivo e continuo na súa dignidade ou integridade psíquica, directa ou indirectamente. Considérase circunstancia agravante o feito de que a persoa que exerce o acoso ostente algunha forma de autoridade xerárquica na estrutura da empresa sobre a persoa acosada.13. O acoso por razón de orixe racial ou étnico, sexo, relixión ou conviccións, discapacidade, idade ou orientación sexual. Entendendo por tal, calquera conduta realizada en función dalgunha destas causas de discriminación, co obxectivo ou consecuencia de atentar contra a dignidade dunha persoa e de crear un contorno intimidatorio, hostil, degradante, humillante, ofensivo ou segregador.14. O incumprimento das obrigas previstas no artigo 29 da Lei de Prevención de Riscos Laborais, sempre que de tal incumprimento se derive un accidente laboral grave para si mesmo, para os seus compañeiros e/ou compañeiras ou terceiras persoas.44.1.—As sancións máximas que poderán imporse pola comisión das faltas sinaladas son as seguintes: a. Por faltas leves: Amoestación por escrito. b. Por faltas graves: Amoestación por escrito. Suspensión de emprego e soldo de dous a vinte días. c. Por faltas moi graves: Amoestación por escrito. Suspensión de emprego e soldo de vinte e un a sesenta días. Despido. A empresa recollerá os procedementos pertinentes para a aplicación e execución de todo o proceso sancionador, garantindo criterios de equidade.46.1.—As faltas leves prescribirán aos dez días; as graves aos vinte días, e as moi graves, aos sesenta días a partir da data na que a empresa tivo coñecemento da súa comisión e, en todo caso, aos seis meses de terse cometido.47.1.—As partes asinantes deste convenio declaran a súa vontade de respectar o principio de igualdade de trato no traballo a todos os efectos, non admitíndose discriminacións por razón de sexo, estado civil, idade, raza ou etnia, relixión e conviccións, discapacidade, orientación sexual, ideas políticas, afiliación ou non a un sindicato, ou calquera outra circunstancia persoal ou social. Poñerase especial atención en canto a que os postos de traballo, as prácticas laborais, a organización do traballo e as condicións laborais se orienten de tal maneira que sexan adecuadas tanto para as mulleres como para os homes.47.2.—Así mesmo, as partes asinantes manifestan o seu compromiso por crear contornos laborais positivos, recoñecendo a necesidade de prever todos aqueles comportamentos que poñan de manifesto condutas de acoso no ámbito laboral, reiterándose que ditas condutas no serán toleradas baixo ningunha circunstancia. A estes efectos enténdese por Acoso sexual, calquera comportamento, verbal ou físico, de natureza sexual que teña o propósito ou produza o efecto de atentar contra a dignidade dunha persoa, en particular cando se crea un entorno intimidatorio, degradante ou ofensivo, e por acoso por razón de sexo, calquera comportamento realizado en función do sexo dunha persoa, co propósito ou o efecto de atentar contra a súa dignidade e crear un entorno intimidatorio degradante ou ofensivo.48.1.—Previo acordo e por necesidades dos representantes legais dos traballadores e traballadoras, estes e a empresa poderán pactar a acumulación mensual de horas nun só representante 48.2.—A empresa facilitará o exercicio de reunións informativas dentro da xornada laboral en tempo que non exceda de dúas horas ao mes.48.3.—Cada representante legal dos traballadores e traballadoras poderá dispor dun crédito de máximo 15 horas mensuais retribuídas para o exercicio das funcións de representación. Non podendo ser usadas para outra actividade. Ao non establecido de xeito expreso no presente Convenio élle de aplicación o texto refundido da Lei do Estatuto dos Traballadores.